Diari Oficial de la Generalitat Valenciana


Sumari del DOGV 4682, del 02-02-2004 (2004/497)

RESOLUCIÓ de 12 de desembre de 2003, del conseller de Territori i Habitatge, per la qual s'aprova definitivament la modificació puntual núm. 77 del Pla General d'Ordenació Urbana a l'àmbit de l'estudi de detall del Palmerar del municipi de Torrevieja (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4682

Data del DOGV
:   02-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/497


Data del document
:   12-12-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Torrevieja
    * pla d'urbanisme

RESOLUCIÓ de 12 de desembre de 2003, del conseller de Territori i Habitatge, per la qual s'aprova definitivament la modificació puntual núm. 77 del Pla general d'ordenació urbana a l'àmbit de l'estudi de detall del Palmerar del municipi de Torrevieja (Alacant). [2004/X497]
  
Vist l'expedient de modificació puntual núm. 77 del Pla general d'ordenació urbana a l'àmbit de l'estudi de detall del Palmerar del municipi de Torrevieja (Alacant) i de conformitat amb els següents
  
Antecedents de fet
  
Primer. L'Ajuntament, en la sessió plenària del dia 28 de maig de 2002, va acordar l'exposició pública de l'expedient durant un mes, per mitjà d'anuncis publicats en el Diari Oficial de la Generalitat Valenciana núm. 4272, de 17 de juny de 2002, i en el diari La Verdad, el 12 de juny de 2002; i en no haver presentat al·legacions, el mateix òrgan el va aprovar provisionalment el 13 de setembre de 2002.
  
El 27 de gener de 2003, l'Ajuntament remet nova documentació, en la qual s'arrepleguen els paràmetres d'ordenació de l'estudi de detall del Palmerar com un més dels fins de la modificació.
  
Segon. La documentació està integrada per memòria informativa i justificativa, plànols d'informació i plànols d'ordenació.
  
Tercer. La Comissió Territorial d'Urbanisme d'Alacant, en sessió de data 4 de febrer de 2003, va acordar informar favorablement l'expedient de referència, i supedita la remissió d'aquest al conseller per a l'aprovació definitiva fins a l'esmena de determinades deficiències assenyalades en aquest.
  
Amb data 4 de novembre de 2003, el Servei Territorial d'Urbanisme d'Alacant emet informe en el qual es consideren esmenades les deficiències assenyalades en l'acord de la Comissió Territorial d'Urbanisme de 4 de febrer de 2003.
  
Fonaments de dret
  
Primer. La tramitació efectuada per l'Ajuntament es considera correcta, conforme al que disposen els articles 38 i 55 de la Llei 6/1994 de 15 de novembre, de la Generalitat Valenciana, reguladora de l'activitat urbanística (en endavant LRAU).
  
Segon. La documentació aportada es considera completa, de conformitat amb el que disposen els articles 27 de la LRAU i concordants del Reglament de planejament de la Comunitat Valenciana (RPCV), una vegada aportada la nova documentació per l'Ajuntament de data 6 d'octubre de 2003.
  
Tercer. L'objecte de la present modificació, en l'àmbit de l'estudi de detall del Palmerar és:
  
· Aclarir les alineacions oficials dels vials de les parcel·les 30, 31, 32, G, H, I, J i K.
  
· Determinar les línies d'edificació de les parcel·les 30, 31 i 32.
  
· Assumir i refondre els paràmetres urbanístics fixats en l'Estudi de Detall aprovat per l'Ajuntament de Torrevieja el 19 d'abril de 1999.
  
L'àmbit, objecte de la modificació proposada, ha sigut ordenat per distints estudis de detall, aprovats per l'Ajuntament, el primer d'ells de l'any 1984, que s'han recollit en el pla general. Després d'observar les discrepàncies entre les alineacions assenyalades en els distints documents es tramita la present modificació per a eliminar les contradiccions existents i establir com a vàlides aquelles que s'indiquen en els plans de major escala.
  
Quart. Les modificacions que fan referència a l'eliminació de discrepàncies en les alineacions d'illes de cases i de les tres parcel·les edificables es considera que entren dins de les determinacions de l'ordenació detallada i afecten a l'interés públic municipal. Com també, per a assumir i refondre l'Estudi de Detall de 1999 el tràmit adequat és la modificació de Pla general. La proposta és coherent amb les previsions del Pla General de Torrevieja, segons la Modificació puntual núm. 52 del Pla general que va informar favorablement la Comissió Territorial d'Urbanisme i que es referia a la inclusió de la tipologia Bloc Torre per a permetre edificacions de gran alçària.
  
A la vista d'allò exposat anteriorment, les determinacions contingudes en la modificació puntual es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) i art. 10.a) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat.
  
Vistos els preceptes legals citats, i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament la Modificació Puntual núm. 77 del Pla General d'ordenació urbana a l'àmbit de l'estudi de detall del Palmerar del municipi de Torrevieja (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003 de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.